La Casa de Cultura d’Alboraia inagura l’exposició col·lectiva “Tierra y alma”
15 de Gener de 2024

La Casa de Cultura d’Alboraia inaugura una exposició col·lectiva de huit artistes (Ina García, Pilar Bressó, Adelacreative, Rocío Sánchez Marín, Pepa del Rosario, Ana Arjona, Conrado Castillo i Joaquín Pardo) que representen diferents estils, temàtiques i tècniques, pintura i escultura.

La inauguració a la que ha assistit la regidora de cultura, Conxa Villena i que ha comptat amb la presència de tots els artistes, ha estat amenitzada per la música i les cançons de Violet Moon.

L’exposició es podrà visitar en la Casa de Cultura José Peris Aragó fins el 9 de febrer de 2024. Per als autors i autores “Tierra y alma” és una “exposició que fusiona la diversitat artística en les seues obres. Mitjançant retrats i paisatges, explorem la connexió entre la terra que xafem i l’ànima que habita en cadascun de nosaltres. Cada obra és un viatge visual que captura l’essència de la natura i la profunditat de l’experiència humana”.